SET ปิดลดช่วงบวกเหลือ10จุด หลังจีนจ่อระงับนำเข้าสินค้าเกษตรสหรัฐฯ จับตาการเมือง-เทรดวอร์
SET ปิดลดช่วงบวกเหลือ10จุด หลังจีนจ่อระงับนำเข้าสินค้าเกษตรสหรัฐฯ จับตาการเมือง-เทรดวอร์ โดยดัชนีปิดตลาดวันนี้ ที่ระดับ 1,352.37 จุด บวก 9.52 จุด หรือ 0.71% มูลค่าการซื้อขาย 6.5 หมื่นล้านบาท
1 มิ.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,352.37 จุด บวก 9.52 จุด หรือ 0.71% มูลค่าการซื้อขาย 6.5 หมื่นล้านบาท 
10 หุ้นดันดัชนีวันนี้

ด้านนักวิเคราะห์ ระบุว่าตลาดหุ้นไทยวันนี้ปรับตัวขึ้นตามตลาดหุ้นต่างประเทศ โดยตลาดหุ้นในภูมิภาคเอเชียวันนี้ต่างเคลื่อนไหวในแดนบวกกันทั่วหน้า เช่นเดียวกับตลาดในยุโรปที่เทรดบ่ายนี้บวกได้เล็กน้อยเฉลี่ย 0.6% ขานรับการไม่มีเหตุความรุนแรงในฮ่องกง ทำให้ตลาดหุ้นฮ่องกงดีดกลับขึ้นมาได้ และการที่จีนประกาศดัชนีผู้จัดการฝ่ายจัดซื้อ (PMI) ภาคการผลิตออกมาดีกว่าคาด
นอกจากนี้ สหรัฐฯก็มีปัญหาภายในอยู่ทำให้ยังไม่มีการตอบโต้จีน หลังล่าสุดมีข่าวว่าจีนได้เริ่มเดินเกมการค้าด้วยการอาจชะลอการสั่งซื้อถั่วเหลืองและเนื้อสัตว์จากสหรัฐฯ ซึ่งอาจจะทำให้ประเด็นสงครามการค้าปะทุขึ้น
ส่วนหุ้นไทยก็ได้ฟื้นตัวขึ้นมาจากจุดต่ำสุด และในเง่ Valuation ก็ถือว่าไม่ถูก จากเทรด P/E 17.5 เท่า คิดจากค่าเฉลี่ย 2 ปีของกำไร ซึ่งสูงกว่าค่าเฉลี่ยในอดีต อย่างไรก็ดีจะต้องจับตาประเด็นการเมืองในประเทศ และสงครามการค้าระหว่างสหรัฐฯ และจีน อย่างใกล้ชิด
สำหรับแนวโน้มการลงทุนในวันพรุ่งนี้ (2 มิ.ย.) นายณัฐพล กล่าวว่า ตลาดฯมีโอกาสพักตัว พร้อมให้แนวรับ 1,335-1,340 จุด ส่วนแนวต้าน 1,360 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
CPALL   มูลค่าการซื้อขาย  2,453.01 ล้านบาท  ปิดที่   70.75 บาท เพิ่มขึ้น  0.25 บาท
SUPER   มูลค่าการซื้อขาย  2,293.65 ล้านบาท  ปิดที่    0.90 บาท เพิ่มขึ้น  0.09 บาท
PTTGC   มูลค่าการซื้อขาย  2,166.15 ล้านบาท  ปิดที่   45.50 บาท เพิ่มขึ้น  2.50 บาท
PTT     มูลค่าการซื้อขาย  2,062.56 ล้านบาท  ปิดที่   36.00 บาท เพิ่มขึ้น  0.50 บาท
KBANK   มูลค่าการซื้อขาย  2,018.55 ล้านบาท  ปิดที่   97.75 บาท เพิ่มขึ้น  1.75 บาท
 
ตลาดหุ้นเอเชีย
